Pero si aceutamos un ordenamientu xurídicu del deporte, habrá de garantizase el so cumplimientu afitando una xusticia qu'exerza la potestá sancionadora sobre toes aquelles persones (físiques o xurídiques) relacionaes col fenómenu deportivu. Asina, el Drechu Deportivu va afitar la posibilidá de reprimir delles conductes cola imposición d'una sanción al traviés de la disciplina deportiva. Agora que, esti réxime disciplinariu deportivu, tará dafechu dixebráu de la responsabilidá civil o penal (y del réxime deriváu de les relaciones llaborales en casu los deportistes profesionales), que va rexise pola llexislación que-y correspuenda sigún el casu, comu dexa afitao l'artículu 5.1 del RD 1591/92 de Disciplina Deportiva.